**התנהגות דמוקרטית ומוטיבציה בקרב תלמידי כיתה ט' בעת ביצוע פעולות אינטגרציה בין נושאים מבוססי-פרויקט[[1]](#footnote-2)**

מטרתו של מחקר זה היא לנתח התנהגות דמוקרטית ומוטיבציה בקרב תלמידי כיתה ט' בעת ביצוע פעולות אינטגרציה בין נושאים מבוססי-פרויקט. אוכלוסיית המדגם כללה 36 תלמידי כיתה ט', אשר חולקו לשבע קבוצות עבודה בנות 4-5 תלמידים ותלמידות כל אחת. החוקרת השתמשה הן בשיטות מחקר איכותניות והן בשיטות מחקר כמותיות. במחקר זה נעשה שימוש בשני מנגנונים לאיסוף נתונים. המנגנון הראשון כלל שני שאלונים, שמולאו לפני הפעילות ואחריה, לבדיקת התנהגויות דמוקרטיות, ואילו המנגנון השני כלל תצפיות על שתי הקבוצות. התצפיות בוצעו במהלך שלושה שיעורים כיתתיים, במטרה לעקוב אחרי התנהגות דמוקרטית ומוטיבציה של תלמידי כיתה ט' במהלך ביצוע פעולות אינטגרציה בין נושאים מבוססי-פרויקט. לצורך ביצוע התצפיות, צולמו הקבוצות בווידאו במהלך עבודתן. בשלב השלישי חולקו השאלונים שלאחר ביצוע הפעילות, והשלב האחרון כלל איסוף וניתוח של הנתונים, דיון, והגשת המלצות והצעות.

מניתוח התצפיות הכיתתיות במהלך ביצוע פעולות האינטגרציה, עולה כי הפעילויות השפיעו לחיוב על התנהגויות דמוקרטיות בכל ההיבטים: השתתפות ומעורבות, חופש, צדק ושוויון בסביבה אינטגרטיבית בכיתת המתמטיקה בקרב תלמידי כיתה ט'. התוצאות אף הראו כי לפעולות האינטגרציה בין הנושאים ישנה השפעה חיובית על המוטיבציה בכל היבט: החיבור הבין-אישי, הביטחון העצמי, העצמאות, היעילות, ההנאה, וההבנה המדעית בקרב תלמידי כיתה ט'. גם מהממצאים הכמותיים עולה כי לפעולות האינטגרציה בין הנושאים מבוססי-הפרויקט היתה השפעה חיובית על מרכיבי הדמוקרטיה והמוטיבציה.

1. הערה לעורך התרגום: בהיעדר הֶקְשר, לא היה לי ברור לגמרי מהו ה"משרוע" ומהם "הנושאים המבוססים עליו". [↑](#footnote-ref-2)